### | | | | --- | --- | | | | | --- | | **Byråd** 26. marts 2019 Sagsnr. 710-2018-47797 Dok.nr. 710-2019-61179 Daniel Poulsen | | 39.                 Godkendelse af anlægsbevilling - tilbygning af aktivitetssal til [adresse] og Idrætscenter - Åbent

###

|  |  |
| --- | --- |
| Tidl. politisk behandling |  |
| Forventet sagsgang | KF-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til udvidelse af [adresse]
Kultur- og Idrætscenter med en multifunktionel aktivitetssal og godkendelse af
anlægsbevilling på 1,65 mio. kr. i 2019 finansieret af det afsatte
rådighedsbeløb i budget 2019-22.

I Budget 2019-2022 besluttede Byrådet, at Teknik og Kultur
i samarbejde med [adresse] og Idrætscenter (SKIC) skal kvalificere
økonomien og projektet med tilbygningen af salen nærmere. Byrådet besluttede
endvidere, at projektet skal forelægges Byrådet med henblik på endelig
stillingtagen til projektets gennemførelse. Det var desuden en forudsætning, at
tilbygningen opføres som et kommunalt byggeri, og at driften af bygningen
indgår i den nuværende forpagtningsaftale mellem SKIC og [adresse].
Projektet skal gennemføres inden for en økonomisk ramme på 1,65 mio. kr. og
forudsættes realiseret som skitseret i SKIC’s ansøgning til budgettet.
Paul Johnsen - [adresse] og Idrætscenter tilbygning af sal’ er
vedlagt som bilag.

Projektet omfatter en tilbygning på 149 m2, som
bygges til i forlængelse af hallen, hvor SKIC har fitnessafdelingen. Salen skal
anvendes til foreningsaktiviteter og af SKIC’s fitnessafdeling. I dagtimerne
skal salen ligeledes kunne benyttes af Præstemarkskolen og andre kommunale
institutioner.

Constructa a/s er tilknyttet som rådgiver på tilbygningen.
Rådgiveren har udarbejdet et projektmateriale, som indeholder skitser og
beskriver indhold og udformning af aktivitetssalen. ”Projektmateriale –
Tilbygning til [adresse] og Idrætscenter” er vedlagt som bilag.

Projektet foreslås gennemført i hovedentreprise og udbudt i
underhåndsbud blandt to lokale firmaer, hvor det ene byggede den nye hal.
Løsningen forventes at give den bedste udnyttelse af ressourcerne i et projekt
af denne størrelse, idet hovedentrepriseformen reducerer udgifterne til rådgivning
i projekterings- og udførelsesfasen.

**VURDERING**

Teknik og Kultur vurderer, at projektmaterialet beskriver
tilbygningen af aktivitetssalen til [adresse] og Idrætscenter
fyldestgørende i forhold til de krav, som Favrskov Kommune har til et kommunalt
byggeri. Det vurderes, at tilbygningen kan etableres indenfor den økonomiske
ramme på 1,65 mio. kr.

Det foreslås derfor, at Byrådet
godkender projektet med tilbygning af aktivitetssalen til [adresse] og
Idrætscenter som beskrevet i projektmaterialet. Hvis Byrådet godkender
anlægsbevillingen forventes det, at salen kan tages i brug til efterårssæsonen
2019-2020. I tidsplanen er det forudsat, at der ikke er problemer med
leverancen af betonelementer.

**ØKONOMI**

Byrådet har i budget 2019-22 afsat 1,65 mio. kr., der gives
som et lån til SKIC til tilbygningen af salen. SKIC skal finansiere
tilbygningen over en 10 årig periode. I 2019 skal SKIC bidrage med en
indledende medfinansiering på 15% af det samlede anlægsbeløb, svarende til
247.500 kr. Restbeløbet tilbagebetales ligeligt over de efterfølgende 9 år med
en rente på 3%.

Tilbagebetalingen tilføjes til den nuværende
forpagtningsaftale mellem SKIC og [adresse]. Det betyder, at
forpagtningsafgiften forhøjes med ca. 184.000 kr. om året fra 2020 til og med
2028.

Da tilbygningen er et kommunalt byggeri, som SKIC skal
finansiere, betragtes de 1,65 mio. kr. som SKIC tilbagebetaler, momsmæssigt som
et tilskud til kommunen. Derfor skal Favrskov Kommune tilbagebetale 289.000 kr.
(17,5%) af tilskuddet til den kommunale momsudligningsordning i 2019.

Der er afsat 75.000 kr. årligt til drift af
aktivitetssalen. Beløbet anvendes til timetilskud til SKIC for foreningernes
brug af salen til folkeoplysende aktiviteter. Driftsbeløbet er indarbejdet i
[adresse] fra 2020. Timetilskuddet i 2019 finansieres indenfor den
samlede ramme afsat til [adresse] i 2019.

Den afledte drift for Favrskov Kommunes økonomi fremgår af
nedenstående tabel:

|  |  |  |
| --- | --- | --- |
| Kr. | **2019** | **2020 og fremefter** |
| Indtægt fra indledende medfinansiering | 247.500 |  |
| Udgift til momsudligning | -289.000 |  |
| Forpagtningsindtægt/lån |  | 184.000 |
| Udgift til timetilskud |  | -75.000 |
| I alt | **-42.000** | **109.000** |

**INDDRAGELSE**

[adresse] er bygherre, idet der er tale om et
kommunalt byggeri. Det er aftalt med SKIC, at de involveres i projektet i
størst muligt omfang. SKIC indgår bl.a. i dialogen med rådgiveren om projektet
i projekterings- og udførelsesfasen.

**INDSTILLING**

Direktøren for Teknik og Kultur indstiller til Byrådet:

1.
At Byrådet godkender projektet for tilbygning af en aktivitetssal til
Søften Kultur- og Idrætscenter.

2.
At Byrådet godkender en
anlægsbevilling på 1,65 mio. kr. til tilbygning af en aktivitetssal ved [adresse]
Kultur- og Idrætscenter, finansieret af det afsatte rådighedsbeløb i 2019.

**BESLUTNING**

***Kultur- og Fritidsudvalget, 6. marts 2019:***

Fraværende:Heidi Frederiksen

Ad. 1: Indstilles godkendt.

Ad. 2: Indstilles godkendt.

***Økonomiudvalget, 19. marts 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Projektmateriale: Tilbygning til [adresse] og Idrætscenter - etablering af aktivitetssal | 710-2019-16682 |
| A-611 - [adresse] og Idrætscenter tilbygning af sal | 710-2018-431607 |